open-index/open-wikipedia-markdown huggingface dataset:
Բենսհայմ

**Բենսհայմ** (), քաղաք Գերմանիայի Դաշնության Հեսսեն երկրամասում։ Գտնվում է Դարմշտադ վարչական շրջանի ենթակայության տակ։ Մտնում է Բերգշտրասե շրջանի կազմի մեջ։ Զբաղեցնում է 57,83 քառակուսի կիլոմետր տարածք։ 2010 թվականի դեկտեմբերի 31-ի տվյալներով բնակչության թվաքանակը եղել է  39&nbsp;729 (այդ ցուցանիշով խոշորագույն բնակավայրն է Բերգշտրասե շրջանում)։

## Աշխարհագրություն
Բենսհայմն ընկած է Վերինհռենոսյան դաշտի արևմտյան եզրին, Օդենվալդյան լեռների ստորոտին։ Մերձակա խոշոր բնակավայրից՝ 5,6 միլիոն բնակչություն ունեցող Մայնի Ֆրանկֆուրտից հեռու է մոտավորապես 25, Դարմշտադից՝ 22, Հայդելբերգից՝ 35, Մանհայմից՝ 32 կիլոմետր։

## Պատմություն
Հնագիտական պեղումների արդյունքները վկայում են, որ Բենսհայմի ներկայիս տարածքում դեռևս 3.500 տարի առաջ բնակավայր է եղել։ Պատմական փաստաթղթերում քաղաքի մասին առաջին անգամ հիշատակվել է 765 թվականին՝ հարևանությամբ կառուցված Լորշ վանքի առնչությամբ։ 956 թվականին ստացել է տոնավաճառներ անցկացնելու իրավունք, 13-րդ դարում՝ ազատ քաղաքի կարգավիճակ և ծաղկում է ապրել մինչև 1301 թվականին հրդեհի մատնվելը։ Դրանից հետո քաղաքի տերերն ու ճակատագիրը հաճախ են փոփոխվել։

## Քույր քաղաքներ
2019 թվականի դեկտեմբերի տվյալներով Բենսհայմը բարեկամական և գործընկերային հարաբերությույններ էր հաստատել հետևյալ քաղաքների հետ.
* 1960: Բոն, 
* 1977: Ամերշեմ, 
* 1987: Մոհաչ, 
* 1989: Ռիվա դել Գարդա, 
* 1996: Կլոձկո, 
* 2002: Հոստինե, 

## Պատկերասրահ

Alte Gerberei 01.jpg|«Պեգասուս» վարիետեն
Dalberger Hof 02.jpg|Դալբերգեր Հոֆը
St-Georg Bensheim Tuerme.jpg|Սբ. Գևորգ եկեղեցին
Walderdorffer Hof Bensheim.jpg|Վալդերոֆեր Հոֆը
Wambolter Hof.jpg|Վամբոլտեր Հոֆը
Metzendorf Villa Ernst 1905.jpg|Էռնստ վիլլան, 1905
Haus Fleck Bensheim.jpg|Flecksche Haus-ը
Roter Turm Bensheim2.jpg|Կարմիր աշտարակը, 1300
Kirchberghaeuschen bensheim.jpg|
Baschir-Moschee (Bensheim).jpg|Բաշիր-Մոշե 
P1060859 BlauesTürmchen.jpg|Կապույտ աշտարակը
Hochstädter Friedensmal Panorama.jpg|
Auerbacher schloss.jpg|Աուերբախեր ամրոցը


## Ծանոթագրություններ

## Արտաքին հղումներ
* http://www.bensheim.de/
* https://web.archive.org/web/20081007220933/http://www.schloesser-hessen.de/schloesser/bensheim/bensheim.htm 
* https://web.archive.org/web/20081010014807/http://www.ushmm.org/museum/exhibit/online/dp/camp12.htm 
* Goethe-Gymnasium
Բոն լա Ռոլանդ (համակենտրոնացման ճամբար)

250px|մինի|Ճամբարի գլխավոր փողոցը
thumb|PK 696, Ճամբարի կալանավորներից մեկը
**Բոն լա Ռոլանդ (համակենտրոնացման ճամբար)** (ֆրանսերեն՝ **Beaune-la-Rolande** (camp de transit)), համակենտրոնացման տարանցիկ ճամբար, որը Երկրորդ համաշխարհային պատերազմի տարիներին ֆրանսիական Բոն լա Ռոլանդ քաղաքի մերձակայքում հիմնել էին գերմանական նացիստները և հանձնել ֆրանսիացիների կառավարմանը (ենթարկվում էր Վիշի քաղաքում գտնվող և գերմանացիների հետ համագործակցող, մարշալ Պետենի գլխավորած ֆրանսիական կառավարությանը)։ Նախատեսված էր հրեաներին կենտրոնացված կերպով, ժամանակավորապես կալանքի տակ պահելու, ապա մահվան ճամբարներ ուղարկելու համար։ Այս ճամբարում կալանված պահվել են շուրջ 18.000 հրեաներ, որոնց մեծ մասն ուղարկվել է Օսվենցիմի համակենտրոնացման ճամբար և տանջամահ արվել։ Հայնրիխ Հիմլերի անմիջական կարգադրությամբ ճամբարը 1943 թվականի օգոստոսի 4-ին փակել է էսէսական սպա, Դրանսիի համակենտրոնացման ճամբարի պետ Ալոիս Բրուները։

## Ուշագրավ փաստեր
* Մոնտե Կառլոյի օպերայի և բալետի թատրոնի հիմնադիր Ռենե Բլյումը եղել է Բոն լա Ռոլանդի համակենտրոնացման ճամբարի կալանավորների թվում։ 
* Ավստրիայում ծնված ֆրանսիացի կոմպոզիտոր Ռալֆ Էրվինը մահացել է Բոն լա Ռոլանդի համակենտրոնացման ճամբարում։ 
* Լեհ նկարիչ Զբերը բանտարկված է եղել Բոն լա Ռոլանդի համակենտրոնացման ճամբարում, որտեղ, նախքան Օսվենցիմ ուղարկվելը, մի շարք նկարներ է ստեղծել։
* «*Սառայի բանալին*» (*Sarah's Key*) ֆրանսիական ֆիլմի նկարահանումների մի մասը կատարվել է Բոն լա Ռոլանդի համակենտրոնացման ճամբարում։

## Ֆիլմագրություն
* *La Rafle*, film français (mars 2010) de Roselyne Bosch avec Gad Elmaleh, Jean Reno, Thierry Frémont, Sylvie Testud et Mélanie Laurent
* *Elle s'appelait Sarah*, film français (octobre 2010) de Gilles Paquet-Brenner avec Kristin Scott Thomas,  Niels Arestrup, Frédéric Pierrot, Michel Duchaussoy, Dominique Frot, Gisèle Casadesus (tiré du livre : *Elle s'appelait Sarah* par Tatiana de Rosnay).

## Գրականություն
* Tatiana de Rosnay (traducteur=Agnès Michaux) - Elle s'appelait Sarah, titre original - Sarah's key, éditeur=Héloïse d'Ormesson, collection=Livre de poche, Paris, 2010, pages totales=415|isbn=978-2-253-15752-6|oclc=962500009.
* Cécile Wajsbrot - Beaune-la-Rolande, éditeur=Zulma, Cadeilhan, 2004, pages totales=56|isbn=978-2-84304-266-9|oclc=834706361
* Annette Muller - La petite fille du Vel' d'Hiv, éditeur=Denoël, Paris, 1991, pages totales=115|isbn=978-2-207-23826-4|oclc=418544740
* Strona poświęcona obozom departamentu Loiret

## Ծանոթագրություններ

## Արտաքին հղումներ
* Site du Centre de recherche et de documentation sur les camps d'internement et la déportation juive dans le Loiret
* Les camps du Loiret (en archive)

Կատեգորիա:Երկրորդ համաշխարհային պատերազմ
Կատեգորիա:Հոլոքոստ
Լուիզա Ֆլետչեր

**Լուիզա Ֆլետչեր** (, ), ամերիկացի դերասանուհի, որը հայտնի է «Թռիչք կկվի բնի վրայով» կուռքային ֆիլմում խաղացած ազդեցիկ քույր Ռետչեդի դերով, որի համար արժանացել է «Օսկար» և «Ոսկե գլոբուս» մրցանակների։

## Կենսագրություն
Ֆլետչերը ծնվել է խուլուհամր ծնողների ընտանիքում։ Նրա հայրը եպիսկոպոսական քահանա էր, որի ջանքերի շնորհիվ Ալաբամայում խուլերի համար հիմնվել է շուրջ 40 եկեղեցի։ Սովորեցրել է խոսել և լսելով մորաքրոջը ծանոթացել է դերասանական վարպետությանը։ Լուիզան Հյուսիսային Կարոլինայի համալսարանն ավարտելուց հետո տեղափոխվել է Լոս Անջելես, իսկ երեկոյան սկսել է դերասանական դպրոց հաճախել։

## Կարիերա
Առաջին անգամ Ֆլետչերն էկրանին հայտնվել է որպես հեռուստասերիալի հրավիրված դերասանուհի, մասնավորապես նա խաղացել է «Մեվերիկ» և «Անձեռնամխելիները» հայտնի հեռուստասերիալների էպիզոդներից մեկում։ Ֆլետչերի դերասանական կարիերան չի ստացվել չափազանց բարձր հասակի պատճառով․ խաղընկերները հաճախ երևացել են մի գլուխ ցածրահասակ։ 1960 թվականին Ֆլետչերն ամուսնացել է և իրեն նվիրել երեխաների դաստիարակությանը։ Ռոբերտ Օլթմենի ներկայացնելուց տասը տարի անց նա վերսկսել է կինոկարիերան և մեկ տարի անց իր հայտնի դերով խաղացել է Միլոշ Ֆորմանի «Թռիչք կկվի բնի վրայով» ֆիլմում։ Ստանալով «Օսկար» մրցանակ՝ Ֆլետչերը արտասանել է «Երբեմն հիանալի է, որ բոլորը ատում են քեզ» ըմբոստ արտահայտությունը։

## Անձնական կյանք
1960-1977 թվականներին Ֆլետչերը ամուսնացած է եղել գրական գործակալ և պրոդյուսեր Ջերի Բիկոմի հետ։ Նրանք ունեցել են երկու երեխա՝ Ջոն Դեշիլ Բիկը և Էնդրյու Ուիլսոն Բիկը։

## Ֆիլմագրություն

## Մրցանակներ
* 1976 թվական - «Օսկար» մրցանակ՝ լավագույն կանացի դերի համար, «Թռիչք կկվի բնի վրայով» ֆիլմում
* 1976 թվական - «Ոսկե գլոբուս» մրցանակ՝ լավագույն կանացի դերի համար, «Թռիչք կկվի բնի վրայով» ֆիլմում
* 1977 թվական - «BAFTA» մրցանակ՝ լավագույն կանացի դերի համար, «Թռիչք կկվի բնի վրայով» ֆիլմում 

## Անվանակարգեր
* 1996 թվական - «Էմմի» մրցանակ՝ լավագույն հրավիրված դերասանուհի դրամատիկ հեռուստասերիալում, «Սուսերամարտիկների ուղեկալներ» հեռուստասերիալի համար
* 2004 թվական - «Էմմի» մրցանակ՝ լավագույն հրավիրված դերասանուհի դրամատիկական հեռուստասերիալում, «Նոր Ժաննա դ'Արկը» սերիալի համար

## Ծանոթագրություններ

Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի կինոդերասանուհիներ
Կատեգորիա:20-րդ դարի ամերիկացի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:BAFTA մրցանակի դափնեկիրներ
Աննե Նուորգամ

**Միրվա Աննե Մարյատտա Նուորգամ** (, , ), ֆինլանդիացի ակտիվիստ, իրավաբան, քաղաքական գործիչ, Ֆինլանդիայի խորհրդարանի պատգամավոր, տեղացի ժողովուրդների հարցերով ՄԱԿ-ի մշտական ֆորումի նախագահ (2019-ից)։

## Կենսագրություն
Լապլանդի համալսարանի իրավաբանական ֆակուլտետում աշխատել է որպես հետազոտող։ Ունի իրավագիտության մագիստրոսի աստիճան։

2000 թվականից ակտիվորեն մասնակցել է Սաամայի խորհրդարանի աշխատանքներին և 2008-2016 թվականներին եղել է նրա պատգամավորը՝ ղեկավարելով Սահամայի խորհրդի Մարդու իրավունքների հարցերով բաժինը։ Նաև ՄԱԿ-ի կամավոր հիմնադրամի վարչության անդամ է բնիկ ժողովուրդների համար ։

2016թ. հունիսի 10-ին ընտրվել է ՄԱԿ-ի Բնիկ ժողովուրդների հարցերով մշտական համաժողովի անդամ։

2019 թվականի ապրիլի 22-ին զբաղեցրել է բնիկ ժողովուրդների հարցերով ՄԱԿ-ի մշտական համաժողովի նախագահի պաշտոնը։

## Ծանոթագրություններ

Կատեգորիա:21-րդ դարի իրավաբաններ
Կատեգորիա:21-րդ դարի կին քաղաքական գործիչներ
Կատեգորիա:ՄԱԿ-ի պաշտոնյաներ
Կատեգորիա:Ֆինլանդիայի քաղաքական գործիչներ
Կատեգորիա:Ֆինն իրավաբաններ
Ցայ Մինլյան

**Ցայ Մինլյան** (lang-ms , ), կինոռեժիսոր, թայվանական կինեմատոգրաֆիայի ականավոր ներկայացուցիչ, եվրոպական մի շարք հեղինակավոր կինոփառատոների մրցանակների, այդ թվում՝ Վենետիկի կինոփառատոնում «Ոսկե առյուծ» մրցանակի, դափնեկիր։

Ծնվել է 1957 թվականի հոկտեմբերի 27-ին Մալազիայի Կուչինգ քաղաքում։ 20 տարեկան հասակում տեղափոխվել է Թայվան։ 1998 թվականին ավարտել է Թայվանի Չինական մշակույթի համալսարանի դրամատուրգիայի և կինեմատոգրաֆիայի ֆակուլտետը, որից հետո Հոնկոնգում աշխատել է որպես պրոդյուսեր, սցենարիստ և հեռուստառեժիսոր։

## Պարգևներ
Ցայի ձեռքբերումների շարքում «Ոսկե առյուծ» մրցանակը (լավագույն կինոնկար)՝ «Կեցցե սերը» ֆիլմի համար Վենետիկի կինոփառատոնում 1994 թվականին, «Մեծ ժյուրիի մրցանակ- Արծաթե առյուծ»՝ «Թափառող շներ» ֆիլմի համար Վենետիկի կինոփառատոնում 2013 թվականին, «Արծաթե արջ» (ժյուրիի հատուկ մրցանակ) 1998 թվականին՝ «Գետը» ֆիլմի համար Բեռլինի կինոփառատոնում, մրցանակ Կաննի փառատոնում՝ «Անցք» ֆիլմի համար, ինչպես նաև «Արծաթե արջ» մրցանակ՝ որպես լավագույն ռեժիսոր «Բերլինալ- 2005» փառատոնում «Քմահաճ ամպը» ֆիլմի համար։

## Ֆիլմադարան
### Գեղարվեստական ֆիլմեր
* 1992 թվական, «Նեոն աստծո ապստամբները» / *Rebels of the Neon God*
* 1994 թվական, «Կեցցե սերը» / *Vive L’Amour*
* 1997 թվական, «Գետը» / *The River*
* 1998 թվական, «Անցք» / *The Hole*
* 2001 թվական, «Ժամը քանի՞սն է» / *What Time Is It There?*
* 2003 թվական, «Ցտեսություն, «Դրակոն» հյուրանոց» / *Goodbye, Dragon Inn*
* 2005 թվական, «Քմահաճ ամպը»* / The Wayward Cloud*
* 2006 թվական,« Չեմ ուզում մենակ քնել» *I Don’t Want to Sleep Alone*
* 2007 թվական,« Յուրաքանչյուրին՝ իր կինոն» / *Chacun son cinéma, դրվագ «Սա երազ է»*
* 2009 թվական, «Դեմք» / *Visage*
* 2013 թվական, «Թափառող շներ»  / *Jiaoyou*
* 2014 թվական, «Ուղևորություն դեպի Արևմուտք» (անգլերեն) / *Xi You*

### Կարճամետրաժ ֆիլմեր
* 2001 թվական,  *A Conversation with God*
* 2002 թվական, *The Skywalk Is Gone*

### Հեռուստատեսային ֆիլմեր
* 1989 թվական,  *Endless Love*
* 1989 թվական, *The Happy Weaver*
* 1989 թվական, *Far Away*
* 1989 թվական, *All Corners of the World*
* 1989 թվական, *Li Hsiang’s Love Line*
* 1989 թվական, *My Name is Mary*
* 1990 թվական, *Ah-Hsiung’s First Love*
* 1991 թվական, *Give Me a Home*
* 1991 թվական,  *Boys*
* 1991 թվական, *Hsio Yueh’s Dowry*
* 1995 թվական, *My New Friends*

## Տես նաև
* Թայվանի կինեմատոգրաֆիա

## Ծանոթագրություններ

## Արտաքին հղումներ
* Цай Мин-лян: Сны о чем-то большем 
* 
* А. Плахов «Всё течёт» (статья из книги «Режиссёры настоящего»)
* 
*
Գիֆու (քաղաք)

**Գիֆու** (ճապ.՝ 岐阜市 Գիֆու-սու), Ճապոնիայի կենտրոնական քաղաքներից, Գիֆու պրեֆեկտուրայի վարչական կենտրոնը։ Մինչ քաղաք դառնալը այն նախկին Ացումի շրջանի մաս էր կազմում, բայց իսկզբանե համարվում էր քաղաք այդ շրջանում։

Քաղաքի տարածքը կազմում է 202,89 կմ², բնակչությունը՝ 409 218 մարդ (2014 թվականի հուլիսի 1), բնակչության խտությունը` 2016,95 մարդ/կմ²։

## Պատմություն
180px|thumb|left|Գիֆու ամրոց
Քաղաքի ողջ պատմությունը իր՝ Ճապոնիայի կենտրոնում գտնվելու արյունքն է։ Սենգոկուի ժամանակաշրջանում Գրիֆուն ծաղկում է ամրոցի հաշվին՝ սկզբում Սայթո Դոսանի, իսկ հետո՝ Օդա Նոբունագիի պաշտպանության ներքո, այդ իսկ պատճառով քաղաքը հաճախ էր հայտնվում Ճապոնիային միացվելու համար պայքարների կենտրոնում։ Էդոյի ժամանակաշրջանում Գրիֆուն և հարևան քաղաքները ծաղկում են նավահանգստային քաղաք Նագոյային մոտ լինելու հաշվին։ Վերջերս քաղաքային տնտեսության մասնագիտացումը աջակցեց նորաձևության արդյունաբերությանը, բայց այժմ քաղաքը փնտրում է վերամշակման արդյունաբերությունը զարգացնող ճանապարհներ։

### Երկրորդ համաշխարհային պատերազմ
Պատերազմի ժամանակ մոտակա քաղաք Կակամիգահարայի հետ, որը խոշորագույն արդյունաբերական ավիացիոն կենտրոն էր, Գիֆուն եղել է խոշորագույն արդյունաբերական կենտրոնը։

Քաղաքի տրածքի նշանակալի մասը ձեռք է բերվել հարևան Կանո (1940 թվականին) և Յանաիձու (2006 թվականին) ավանների միավորման հաշվին։ Սրա շնորհիվ քաղաքի աշխարհագրությունը տարատեսակ է՝ սկսած քաղաքի կենտրոնի երնկաքերերի գոտուց և վերջացրած պտղատու այգիներով և ելակի դաշտերով։

## Տնտեսություն
Պատմականորեն Գիֆուում զարգացել է տեքստիլ արդյունաբերությունը, միայն վերջին ժամանակներում քաղաքի տնտեսության մեջ այս արդյունաբերության կարևորությունը նվազել է։ Ներկա ժամանակներում քաղաքում գործում է սննդի, մեքենաշինական արտադրություն, շինանյութերի արտադրություն և այլ ձեռնարկություններ։ Քաղաքում արտադրական կայաններ ունեցող խոշոր կազմակերպություններից կարելի է նշել Տոյոտան և Sunitomo Osaka Cement-ը։

180px|thumb|left|Գիֆու համալսարանի հիվանդանոց
180px|right|Էնկու հուշարձան Գիֆու կայանի մոտ

## Կրթություն
Քաղաքում գոյություն ունի քառասունութ նախակրթարան և քառասուներեք մանկապարտեզ; Նախակրթարանն ավարտելուց հետո երեխաները փոխադրվում են քառասունինը միջին դպրոցներից մեկը, իսկ հետո` ավագ դպրոցի քսանյոթ դասարաններ:Քաղաքում կան հինգ քոլեջներ և համալսարաններ։

* Գիֆուի կանանց քաղաքային քոլեջը
* Գիֆուի Դեղագործական համալսարանը
* Սյոտոկու համալսարանը
* Գիֆու համալսարանը
* Գիֆուի կանանց համալսարանը

## Եղբայր-քաղաքներ
* Մայդլինգ, Ավստրիա
* Կամպինաս,Բրազիլիա
* Ֆլորենցիա, |Իտալիա
* Տանդեր-Բեյ, Կանադա
* Հանչժոու, Չինաստան
* Ցինցինատի, ԱՄՆ

## Ծանոթագրություններ

Կատեգորիա:Բնակավայրեր այբբենական կարգով
Կատեգորիա:Ճապոնիայի քաղաքներ
Անգին Ավետիսյան

**Անգին Ղազարի Ավետիսյան** (), հայ մանկավարժ։ ԽՄԿԿ անդամ (1944): Հայրենական մեծ պատերազմի մասնակից։

## Կենսագրություն
Անգին Ավետիսյանը ծնվել է 1923 թվականին Արթիկի շրջանի Նոր Կյանք գյուղում։ 1937 թվականին ավարտել է Լենինականի մանկավարժական ուսումնարանը և աշխատանքի անցել Աղինի շրջանի Վարդաքար գյուղի դպրոցում։

Հայրենական մեծ պատերազմի օրերին համալրել է ժողովրդական աշխարհազորի շարքերը։ 1942 թվականի նոյեմբերին Անգին Ավետիսյանը եղել է հակաօդային պաշտպանության 352-րդ զենիթային հրետանային գնդի 3-րդ դիվիզիոնի 8-րդ մարտկոցի անձնակազմի շարքում։ 1943 թվականի ապրիլին զորամասը փոխադրվել է Տուապսեի շրջան և մասնակցել Մալայա զեմլյայի հարձակման նախապատրաստվող 18-րդ բանակի մարտական գործողություններին։ 1944 թվականին Ավետիսյանն ընդունվել է ԽՄԿԿ շարքերը։ Ֆաշիստական Գերմանիայի դեմ տարած հաղթանակից հետո Ավետիսյանն իրենց զորամասի կազմում փոխադրվել է Հեռավոր Արևելք և մասնակցել իմպերիալիստական Ճապոնիայի դեմ մղված կռիվներին։ 1945 թվականի վերջերին՝ բանակից զորացրվելուց հետո, Անգին Ավետիսյանը կրկին զբաղվել է մանկավարժական գործունեությամբ, աշխատել Արթիկի շրջանի Նոր Կյանք, ապա՝ Փանիկ գյուղերում, պատմություն է դասավանդել Կիրովականի միջնակարգ դպրոցում։ Պարգևատրնել է Աշխատանքային կարմիր դրոշի շքանշանով, Գերմանիայի և Ճապոնիայի դեմ տարած հաղթանակի մեդալներով, Աշխատանքային արիության, Կովկասի պաշտպանության մեդալներով, բազմաթիվ պատվոգրերով, գովասանագրերով։

## Պարգևներ
* Աշխատանքային կարմիր դրոշի շքանշան
* Գերմանիայի և Ճապոնիայի դեմ տարած հաղթանակի մեդալներ
* Աշխատանքային արիության մեդալ
* Կովկասի պաշտպանության համար մեդալ
* Լենինի ծննդյան 100-ամյակի մեդալ
* Զինված ուժերի 60-ամյակի մեդալ

## Ծանոթագրություններ

Կատեգորիա:Նոր Կյանք (Շիրակի մարզ) գյուղում ծնվածներ
Կատեգորիա:Հայ մանկավարժներ
Կատեգորիա:Աշխատանքային կարմիր դրոշի շքանշանի ասպետներ
Կատեգորիա:Աշխատանքային արիության մեդալակիրներ
Կատեգորիա:Կովկասի պաշտպանության համար մեդալակիրներ
Կատեգորիա:«1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալակիրներ
Կատեգորիա:ԽՄԿԿ անդամներ
Ռազմիկ Պապիկյան

**Ռազմիկ Արսենի Պապիկյան** (, ), հայ ազատ ոճի ըմբիշ, Եվրոպայի առաջնության կրկնակի փոխչեմպիոն։

## Կենսագրություն
Ռազմիկ Պապիկյանը ծնվել է 1999 թվականի սեպտեմբերի 12-ին Երևանում։ Հայաստանի նախագահի և Հայաստանի ԿԳՄՍ նախարարի համապատասխան հրամաններով արժանացել է սպորտի վարպետի կոչմանը։

Միջազգային ասպարեզում Ռազմիկ Պապիկյանը իր առաջին լուրջ նվաճմանը 2016 թվականին հասավ, երբ Շվեդիայի Ստոկհոլմ քաղաքում ընթացող ազատ ոճի ըմբշամարտի մինչև 18 տարեկանների Եվրոպայի առաջնությունում, հանդես գալով 46 կգ․ քաշային կարգում, դարձավ փոխչեմպիոն։

2019 թվականին 20 տարեկան հասակում նա դարձել է Հայաստանի Հանրապետության հաղթող 61 կգ. քաշային կարգում։ Ռազմիկը հաղթել է բազմաթիվ միջազգաին կարևորագույն մրցաշարերում։ Ռազմիկ Պապիկյանը մարզվում է Պետրոս Մկրտչյանի գլխավորությամբ։ 2020 թվականի ազատ ոճի ըմբշամարտի  Հայաստանի հանրապետության առաջնության մինչև 61 կգ քաշային կարգում հաղթող։ Աշխարհի գավաթի 5-րդ մրցանակակիր 61 կգ քաշային կարգում 2020 թվական։ Ռազմիկ Պապիկյանը ընդհանուր մենամարտերով սկսել է զբաղվել 2021 թվականին։

## Նվաճումներ
*Պատանիների Հ.Հ առաջնության հաղթող 2015-2016 թվականներ.
*Մինչև 18 տարեկանների Եվրոպայի առաջնության արծաթե մեդալակիր 2016 թվական.
*Մինչև 23 տարեկանների Հ.Հ Հաղթող 2019 թվական.
*Մեծահասակների Հ.Հ առաջնության հաղթող 2019-2020 թվականներ.
*Աշխարհի գավաթի 5-րդ մրցանակակիր 2020 թվական.

## Ծանոթագրություններ

## Արտաքին հղումներ
* 
* 
* 
* 

Կատեգորիա:Հայ ըմբշամարտիկներ
Կատեգորիա:Ֆիզիկական կուլտուրայի հայկական պետական ինստիտուտի շրջանավարտներ
Էդիթ Տասնադի

**Էդիթ Տասնադի** (, ),  հունգարացի արևելագետ, թարգմանիչ և ակադեմիկոս։

## Կյանք և գործունեություն
Ավարտելով 1967 թվականին՝ մասնագիտացել է հունգարերեն և թուրքերեն լեզուներում ու գրականության մեջ։ Մինչև 2005 թվականն աշխատել է հունգարական «Ռադիո Բուդապեշտ» կազմակերպությունում։ Բացի լրագրողի իր մասնագիտությունից, հաճախ թարգմանություններ է արել բարձրաստիճան պետական պաշտոյնաների համար և հայտնի է նաև իր գրական լայնածավալ թարգմանություններով։ Հինգ տարվա ընթացքում հուգարերեն է դասավանդել Անկարայի համալսարանի հունգարագիտության բաժնում, որից հետո դասախոսել է Բուդապեշտի համալսարանում։ Թարգմանել է մի քանի հանրահայտ թուրք գրողների, այդ թվում՝ Օրհան Փամուքին, Իսկենդեր Փալային, Յաշար Քեմալին ու Իհսան Օքթայ Անարին։ Լայնածավալ թարգմանություններ է արել հունգարական գրականությունից թուրքերեն, այդ թվում՝ Կելեմեն Միկեշի, Բալինտ Բալաշիի, Աթիլա Յոժեֆի և այլոց գործերը։

## Մրցանակներ և պարգևներ
* 1996 թվականին Միլան Ֆյուշտի մրցանակ
* 1997 Նասրեդին Հոջայի գլխավոր մրցանակ (Թուրքիա)
* 2009 Բալինտ Բալաշիի մեդալ
* 2011 TÜRKSAV մրցանակ որպես արևելագետ իր աշխատանքի համար
* 2012 Վամբրեյի մրցանակ
* 2016 «Cédrus Művészeti Alapítvány Napút Hetedhét díja» մրցանակ
* 2016 Հունգարիայի Հանրապետության վաստակի «Արծաթե խաչ» շքանշան

## Ծանոթագրություններ

Կատեգորիա:Անկարայի համալսարանի դասախոսներ
Կատեգորիա:Հունգարացի թարգմանիչներ
Կատեգորիա:Հունգարացի կանայք
Բերտոլդ Դամքե

**Բերտոլդ Դամքե** (, ), գերմանացի դաշնակահար, ուսուցիչ, դիրիժոր, կոմպոզիտոր և երաժշտական քննադատ։

## Կենսագրություն
Սկզբում նա ուսումնասիրել է աստվածաբանություն, ապա երաժշտություն Ֆրանկֆուրտում. Ալոիս Շմիթի և Ֆերդինանդ Ռիսի աշակերտը։ 1834 թվականից ալտ է նվագել Հաննովերի պալատական նվագախմբում, այնուհետև ղեկավարել է Բադ Կրոյցնախի երգչախումբը, իսկ 1837 թվականից հանդես է եկել Պոտսդամում։ Այնուհետև ապրել և աշխատել է Քյոնիգսբերգում, Բեռլինում։ 1845-1855 թվականներին աշխատել է Սանկտ Պետերբուրգում, հանդես է եկել որպես դաշնակահար և դիրիժոր, տպագրվել է «Ընթերցանության գրադարան», «Հայրենական գրառումներ» ամսագրերում, «St. Petersburgische Zeitung» և այլ թերթերում։ 1855 թվականին նա տեղափոխվել է Բրյուսել, որտեղ նրա աշակերտը մասնավորապես եղել է Սամուել դե Լանգե կրտսերը։ 1847 թվականին աշխատելով Ռուսաստանում՝ ծանոթացել և ընկերացել է Էկտոր Բեռլիոզի հետ, շարունակել է ընկերությունը նրա հետ Փարիզում, որտեղ ապրել է 1859 թվականից (երաժշտա-տեսական առարկաներ է դասավանդել Փարիզի կոնսերվատորիայում) և, ի վերջո, դարձել նրա կտակակատարներից մեկը։ Խմբագրել է Քրիստոֆ Վիլիբալդ Գլյուկի ստեղծագործությունների հրատարակությունը։ Եղել է պետերբուրգյան որոշ ամսագրերի և թերթերի օտարերկրյա մշտական թղթակիցը։

Մահացել է 63 տարեկանում Փարիզում և թաղվել Պեր Լաշեզ գերեզմանատանը։

Գրել է «Դեբորա» և «Թովիա» օրատորիաները, «Քեթհենը Գեյլբրոննից» օպերան (1845, Քլայսթի համանուն պիեսի հիման վրա), այլ երգչախմբային, վոկալ և կամերային ստեղծագործություններ։

## Ծանոթագրություններ

## Գրականություն
* Музыкальный энциклопедический словарь / Гл. ред. Г. В. Келдыш. - М.: Советская энциклопедия, 1990. - с. 161
* Alexandre Bibesco. Berthold Damcke; étude biographique et musicale — Paris: Alphonse Lemerre, 1894.

## Արտաքին հղումներ
* Berthold Damcke on Kotte autographs
* Biography on Archive.com
* Berthold Damcke on IMSLP
* Berthold Damcke (1812 - 1875) on The LiederNet Archive
* Berthold Damcke on Musicalics
* Damcke  on Oxford index

Կատեգորիա:Երաժշտական մանկավարժներ
Կատեգորիա:Գերմանացի դասական երաժիշտներ
Կատեգորիա:Գերմանացի դիրիժորներ
Կատեգորիա:Գերմանացի կոմպոզիտորներ
Կատեգորիա:Գերմանացի դաշնակահարներ
Կատեգորիա:Գերմանացի ուսուցիչներ
Շառլա Բոեմ

**Շառլա Բոեմ**, ծնյալ՝ **Փերին** (, ), ամերիկացի համակարգչագետ, որը 1960-ական թվականներին «ՌԱՆԴ» ընկերությունում աշխատելիս առաջին անգամ աշխատանքներ է իրականացրել փաթեթների փոխարկման ոլորտում։

## Կենսագրություն
Ծնվել է 1929 թվականին Վաշինգտոն նահանգի Սիեթլ քաղաքում, որտեղից երեք տարի անց տեղափոխվել է Կալիֆոռնիայի Սանտա Մոնիկա քաղաքը։ Լոս Անջելեսի կալիֆոռնյան համալսարանի մաթեմատիկայի բաժինն ավարտելուց հետո մաթեմատիկա ու ֆիզիկա է դասավանդել Սանտա Մոնիկայի դպրոցներում։ 1959 թվականին սկսել է աշխատել «ՌԱՆԴ» ընկերությունում, որտեղ էլ հանդիպել է իր ապագա ամուսնուն՝ Բարի Բոեմին։

1964 թվականին իր գործընկեր Փոլ Բարանի հետ «On Distributed Communications: II. Digital Simulation of Hot-Potato Routing in a Broadband Distributed Communications Network» վերնագրով ուսումնասիրություն է հրատարակել։ Քանի որ ուսումնասիրության վրա նրա անունն է առաջինը նշված եղել, ուրեմն հենց ինքն է Ֆորտրան ծրագրավորման լեզվի մոդելավորման հեղինակը, որտեղ ցույց է տվել, որ փաթեթային փոխարկումը կարող է իրոք աշխատել։

«RAND and the Information Evolution» աշխատության մեջ Բարանը նկարագրել է, թե ինչպես է Բոեմը տարբեր պայմաններում տարբեր մոդելվորումներ իրականացրել, ցույց տալով, որ պրոտոկոլն արդյունավետորեն է ուղղորդում ազդանշանները։ Մասնավորապես պարզվել է, որ եթե համացանցի կեսը ոչնչացվեր, մնացած մասը մեկ վայրկյանից էլ պակաս ժամանակահատվածում կվերականգնվեր ու կաշխատեր։

1996 թվականին հրատարակված «An Early Application Generator and Other Recollections» աշխատության մեջ Բարի Բոեմը նշել է, որ Շառլան «Փոլ Բարանի հետ ստեղծել է փաթեթային փոխարկմամբ համացանցի առաջնային մոդելավորումը», որի շնորհիվ Բարանը ներգրավվել է ARPAnet-ի աշխատանքային խմբում։

## Ծանոթագրություններ

Կատեգորիա:ԱՄՆ-ի ինֆորմատիկայի ոլորտի գիտնականներ
Կատեգորիա:Ամերիկացի գիտնականներ
Կատեգորիա:Ամերիկացի մանկավարժներ
Կատեգորիա:Ամերիկացի կին համակարգչային գիտնականներ
Կատեգորիա:20-րդ դարի ամերիկացի գիտնականներ
Մեյվ Բինչի

**Մեյվ Բիչի** (, ), իռլադացի վիպագիր, թերթի սյունակագիր և հռետոր։

## Կենսագրություն
Ծնվել է 1939 թվականի մայիսի 28-ին Դոլկիում (Դուբլինի կոմսություն)։ Կրթություն է ստացել Դուբլինի համալսարկան քոլեջում (որտեղ ստացել է բակալավրի աստիճան պատմությունից), աշխատել է որպես ուսուցիչ իգական տարբեր դպրոցներում, ապա որպես լրագրող *«The Irish Times»* թերթում, իսկ ավելի ուշ հեղինակել է վեպեր, պատմվածքներ և դրամատիկական ստեղծագործություններ։ Նրա ստեղծագործություները թարգմանվել են  աշխարհի երեսունյոթ լեզուներով։

## Մատենագիտություն
### Վեպեր
* *«Վառիր գրոշանոց մոմ»* (, 1982)
* *«Յասամանագույն ավտոբուս»* (, 1984) – պատմվածքների ժողովածու
* *«Արձագանք»* (, 1985)
* *«Լուսատտիկների ամառ»* (, 1987)
* *«Արծաթե հարսանիք»* (, 1988)
* *«Ընկերական շրջապատ»* (, 1990) – 1995 թվականին նկարահանվել է համանուն ֆիլմը
* *The Copper Beech (1992)
* *«Ապակե լիճ»* (, 1994)
* *«Իտալերենի դասեր»* (, 1996)
* *«Տարա Ռոուդ»* (, 1998) – 2005 թվականին նկարահանվել է *«Սեր փոխանակումով»*
* *Scarlet Feather (2000)
* *«Քվենտինս»* (, 2002)
* *Nights of Rain and Stars* (2004)
* *Whitethorn Woods* (2006)
* *Heart and Soul* (2008)
* *«Լագավույն հայրը»* (, 2010)
* *«Ձմռան շաբաթ»* (, 2012)

## Ծանոթագրություներ

## Գրականություն
* 
*  Interview with Jana Siciliano.
* 

## Արտաքին հղումներ
* Պաշտոնական կայք
* Հարցազրույց BookReporter.com կայքում

Կատեգորիա:20-րդ դարի պատմվածքագիրներ
Կատեգորիա:Իռլանդացի կին գրողներ
Կատեգորիա:Իռլանդացի կին դրամատուրգներ
Կատեգորիա:Իռլանդացի սցենարիստներ
Կատեգորիա:Իռլանդացի վիպասաններ
Կատեգորիա:Կին լրագրողներ
Խավարի եզրը

**«Խավարի եզրը»** (), ռեժիսոր Լյուիս Մայլսթոունի գեղարվեստական ֆիլմը, որը նկարահանվել է Ուիլյամ Վուդսի համանուն վեպի հիման վրա։

## Սյուժե
Ֆիլմի գործողությունները ծավալվում են Երկրորդ համաշխարհային պատերազմի տարիներին։ Արդեն երկու տարի է, ինչ Նորվեգիա են ներխուժել են ֆաշիստները։ Փոքրիկ ձկնորսական գյուղում տեղակայված է գերմանական բանակի շտաբը՝ զինվորների զորանոցներով։ Տեղացիները ցանկանում են ապստամբություն բարձրացնել, բայց սպասում են Անգլիայից զենքի մատակարարմանը։ Նրանց առաջնորդ Կարեն Սթենսարդը փորձում է ոտքի կանգնեցնել բնակիչներին, բայց բոլորը չէ, որ համոզված են նման ընդվզման արդյունավետության մեջ։ Շատերը տեղյակ են նացիստների դաժանության մասին։

## Դերերում
* Էրոլ Ֆլին – Գունար Բրոգ
* Էն Շերիդան – Կարեն Սթենսգարդ
* Ուոլթեր Հյուսթոն – դոկտոր Մարտին Սթենսգարդ
* Նենսի Քոուլման – Կատյա
* Ջուդիթ Անդերսոն – Գերդ Բյառնեսեն
* Ռութ Գորդոն – Աննա Սթենսգարդ
* Ջոն Բիլ – Յոհան Սթենսգարդ
* Մորիս Կարնովսկի – Սեկստուս Անդրեսեն
* Չարլզ Դինգլ – Կասպար Թորգերսոն
* Արտ Սմիթ – Կնուտ Օստերհոլմ
* Ֆրենկ Ուիլքոքս – Ջենսեն (լուսագրերում նշված չէ)
* Վիրջինիա Քրիստին – Հուլդա (լուսագրերում նշված չէ)
* Հելեն Թիմիգ – տիկին Ֆրիդա Մալկեն (լուսագրերում նշված չէ)

### Պրեմիերայի ամսաթվեր
Ամսաթվերը տրվում են IMDb կայքի տվյալների համաձայն.

*   9 ապրիլի, 1943 (առաջին ցուցադրությունը կայացել է Նյու Յորքում) 
*  – 24 ապրիլի, 1943
*  – 1945
*  – 11 հունիսի  1945
*  – 21 հոկտեմբերի, 1945
*  – 14 հունվարի, 1946
*  – 10 հունիսի, 1949
*  ԳՖՀ – 1977


## Ծանոթագրություններ

Կատեգորիա:1940-ականների անգլերեն ֆիլմեր
Կատեգորիա:1943 ֆիլմեր
Կատեգորիա:Warner Bros. ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան ռազմական ֆիլմեր
Կատեգորիա:Ամերիկյան սև-սպիտակ ֆիլմեր
Կատեգորիա:Անգլերեն ֆիլմեր
Կատեգորիա:Բրիտանական վեպերի էկրանավորումներ
Կատեգորիա:Լյուիս Մայլսթոունի ֆիլմեր
Կատեգորիա:Ֆիլմեր Երկրորդ համաշխարհային պատերազմի մասին
Մարիա Վամվակինու

**Մարիա Վամվակինու** (, ), ավստրալիացի քաղաքական գործիչ։ Ավստրալիայի լեյբորիստական կուսակցության (ALP) անդամ է և 2001 թվականի Ավստրալիայի դաշնային ընտրություններից հետո Ավստրալիայի Ներկայացուցիչների պալատի անդամ․ ներկայացնում է Վիկտորիա նահանգի Քալվել ընտրաշրջանը։

## Վաղ կյանք
Ծնվել է Հոնիական ծովում գտնվող հունական Լեֆկադա կղզում։ Ընտանիքի հետ չորս տարեկանում Ավստրալիա է տեղափոխվել 1963 թվականին և բնակություն հաստատել Մելբուռնում։ 2000 թվականի պառլամենտական ընտրություններից առաջ հրաժարվել է Հունաստանի քաղաքացիությունից։ Կրթություն է ստացել Կառլթոնի և Բրունզվիքի հանրակրթական դպրոցներում, որից հետո ուսումը շարունակել Փրինսիս Հիլ ավագ դպրոցում։

Մելբուռնի համալսարանում ժամանակակից հունարենից և քաղաքագիտությունից ստացել է արվեստի բակալավրի գիտական աստիճան։ Կրթությունը շարունակել է և 1982-1987 թվականներին աշխատել ավագ դպրոցում, դասավանդել հունարեն։

## Քաղաքականություն
Պաշտոն է զբաղեցրել Ավստրալիայի լեյբորիստական կուսակցության վիկտորիական մասնաճյուղում և նախքան պառլամենտ գնալը մի քանի տարի ծառայել որպես քաղաքական աշխատող։ Աշխատել է որպես Էնդրյու Թեոֆանուսի (1988, 1990) ընտրաշրջանի գործակալ, Վիկտորիա նահանգի 42-րդ վարչապետ Ջոան Քիրների գործադիր օգնական (1989), Էնդրյու ՄքՔուչեոնի անձնական քարտուղար (1991) և սենատոր Քիմ Քառի ընտրաշրջանի գործակալ (1993–2001)։ 1990-1992 թվականների ընթացքում աշխատել է նաև Նորթքոթի քաղաքային խորհրդում։

### Պառլամենտ
2001 թվականի Ավստրալիայի դաշնային ընտրություններում ընտրվել է պառլամենտի անդամ՝ Ավստրալիայի լեյբորիստական կուսակցության կազմում փոխարինելով գործող պատգամավոր Էնդրյու Թեոֆանուսին, որը 2000 թվականին հրաժարվել էր կուսակցությունից ու հանդես էր գալիս որպես անկախ պատգամավոր։ Հունաստանում ծնված առաջին կինն է, որն աշխատում է դաշնային պառլամենտում։ Հետագայում ևս վեց անգամ վերընտրվել է, որոնցից վերջինը 2019 թվականի դաշնային ընտրություններն էին։

Պառլամենտում եղած ժամանակ աշխատել է տարբեր համատեղ հանձնաժողովներում, այդ թվում՝ 2008-2010 թվականների ընթացքում որպես Ներկայացուցիչների պալատի արդյունաբերության, գիտության և նորարարության մշտական հանձնաժողովի նախագահ։ 2010-2013 թվականներին, հետո նաև 2016 թվականին աշխատել է որպես խոսնակ և Ավստրալիայի լեյբորիստական կուսակցության ձախ սոցիալիստների ֆրակցիայի անդամ է։

## Անձնական կյանք
Ամուսնացած է Միխալիս Ս․ Մայքլի հետ և ունի երկու զավակ։ 2016 թվականի դրւթյամբ բնակվում է Մելբուռնի Նորթքոթ արվարձանում, որը դուրս է իր ընտրաշրջանից։

## Ծանոթագրություններ

## Արտաքին հղումներ
*Անձնական կայքէջ 

Կատեգորիա:Ավստրալիայի քաղաքական գործիչներ
Զաուրբեկ Պլիև

**Զաուրբեկ Իգորևիչ Պլիև** (), ռուսական և ղազախական ֆուտբոլիստ, Մոսկվայի «Դինամո» ակումբի պաշտպան։ Կոնստանտին Պլիևի եղբայրն է։

## Կենսագրություն
### Ակումբային կարիերա
Մոսկվայի «Դինամո» ակումբի ֆուտբոլային դպրոցի սան է։ «Սպարտակ-Նալչիկի» կազմում նորամուտը կատարել է  2010 թվականի հուլիսի 15-ին Ռուսաստանի գավաթի խաղարկության 1/16 եզրափակչի Նիժնի Նովգորոդի «Վոլգա» ակումբի դեմ խաղում (0:5): Զաուրբեկի նորամուտը ՌՖՊԼ-ում կայացել է երեք օր հետո «Սատուրնի» դեմ խաղում (1:3):

2011 թվականին տեղափոխվել է Ղազախստանի Աստանայի «Լոկոմոտիվ»։ «Լոկոյի» կազմում նորամուտը կատարել է Ղազախստանի 1-ին տուրի «Ժետիսույի»։

2011 թվականի օգոստոսին պայմանագիր է կնքել Վլադիկավկազի «Ալանիայի» հետ։ Նորամուտը կայացել է ՈՒԵՖԱ Եվրոպայի Լիգայի փլեյ-օֆֆ փուլի «Բեշիկթաշ» ակումբի դեմ արտագնա խաղում (0:3)։

2014 թվականի հունվարից հանդես է եկել «Կայրաթում»։ Նորամուտը նշել է «Ատիրաու» ակումբի դեմ Ղազախստանի առաջնության 1-ին տուրի խաղում (0:1)։ Մրցաշրջանի սկզբից «Կայրաթի» կազմում անցկացրել է 24 հանդիպում՝ 17 խաղ ԽՄԿԿ-ում (խփել է 3 գոլ), 3 խաղ՝ Ղազախստանի գավաթի խաղարկությունում, 4 խաղ՝ ՈՒԵՖԱ Եվրոպայի լիգայի որակավորման փուլում։ 2014 թվականի հոկտեմբերին Պլիևը և «Կայրաթի» և չորս ֆուտբոլիստներ հեռացվել էին ակումբից մինչև մրցաշրջանի ավարտը՝ գլխավոր մրցակցի՝ Երևանի «Աստանայի» հետ խաղը ձախողելու համար (1։ 5)։

2016 թվականին հանդես է եկել Գրոզնիի «Ախմատ» ակումբում։

2019 թվականի հունիսի 9-ին տեղափոխվել է Մոսկվայի «Դինամո»։ Հուլիսի 12-ին Տուլայի «Արսենալի» դեմ խաղում (1:1) նորամուտը նշեց «Դինամոյում»։

### Կարիերան հավաքականում
Հանդես է եկել Ռուսաստանի պատանեկան հավաքականի կազմում։ 2011 թվականին հրավիրվել է Ղազախստանի երիտասարդական հավաքական։

## Ծանոթագրություններ

## Արտաքին հղումներ
* Ֆուտբոլիստի էջը gazeta.ru կայքում

Կատեգորիա:Ալանիայի ֆուտբոլիստներ
Կատեգորիա:Դինամո Մոսկվայի ֆուտբոլիստներ
Կատեգորիա:Ղազախ ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Սպարտակ Նալչիկի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Ամառային օլիմպիական խաղեր 1940

**XII ամառային օլիմպիական խաղեր** նախատեսված էր, որ տեղի է ունենալու 1940 թվականի սեպտեմբերի 21-ից հոկտեմբերի 6-ը, Տոկիոյում։ Ճապոնիայի մերժումն ստանալով Միջազգային օլիմպիական կոմիտեն 1938 թվականին խաղերը տեղափոխել է Հելսինկի, որտեղ դրանք պետք է անցկացվեին 1940 թվականի հուլիսի 20-ից օգոստոսի 4-ը։ 1939 թվականին Երկրորդ համաշխարհային պատերազմի բռնկումից հետո Խաղերը վերջնականապես չեղյալ հայտարարվեցին Բայ-Լատուրի ՄՕԿ-ի բոլոր անդամներին` 1940 թվականի մայիսի 2-ի նամակով.

Տոկիոյի խաղերի շրջանակներում պատմության մեջ առաջին անգամ նախատեսվում էր սահելու մրցումներ ներառել օլիմպիական ծրագրում, որը 1936 թվականին ներկայացվել էր Բեռլինում՝ որպես օրինակելի մարզաձեւ։ Հետպատերազմյան խաղերում սահելը երբեք չի մտել օլիմպիական ծրագիր։

Տոկիոյում, ի վերջո,1964 թվականին անցկացվում են Ամառային խաղերը, իսկ Հելսինկինում` 1952 թվականին։

## Ծանոթագրություններ

Կատեգորիա:1940 սպորտում
Կատեգորիա:Ամառային օլիմպիական խաղեր
Կատեգորիա:Ամառային օլիմպիական խաղեր ըստ տարեթվի
Ուիլյամ Հարիսոն Էյնսվորթ

**Ուիլյամ Հարիսոն Էյնսվորթ** (, ) , անգլիացի վիպագիր։

## Կենսագրություն և ստեղծագործություն
Ուիլյամ Հարիսոն Էյնսվորթը ծնվել է 1805 թվականի փետրվարի 4-ին Մանչեստր քաղաքում։ Փաստաբանի որդի էր, պատրաստվում էր փաստաբան դառնալ, բայց  19 տարեկանից իրեն նվիրել է  բացառապես գրականությանը։

Նրա առաջին վեպը՝ «Sir John Chiverton»-ը, լույս է տեսել 1826 թվականին։  Ճանապարհորդելով Շվեյցարիայում  և Իտալիայում՝  նա, տուն վերադառնալով, հրատարակել է  «Rookwood» վեպը (1834 թվական), որը մեծ հաջողություն է ունեցել, և «Crichton» վեպը(1837 թվական)՝ փաստելով իր չափազանց հարուստ երևակայութունը։ Լոնդոնյան գողերի կյանքի մասին նրա «Jack Scheppard» վեպը (3 հատոր, 1839 թվական) թերևս Էժեն Սյուին առաջին միտքն է հուշել իր  «Mystères de Paris»-ի համար, որը բոլոր առումներով զիջել է։

Էյնսվորթի վեպերի մեծ մասի  սյուժեն անգլիական պատմությունից է վերցված, որոշները՝  Ֆրանսիայի պատմությունից. ընդ որում,  նա անգույն երկխոսություններում փոխանցել է միայն պատմական մերկ փաստեր ՝ դրանք համեմելով կոմիկական ինտրիգներով և  ուրվականների ու ոգիների տարբեր էպիզոդներով։ Նրա վեպերից ամենահայտնիները եղել  են «Guy Fawkes» (1840 թվական), «The Tower of London» (1840 թվական), «The Lancashire witches» (1848 թվական), «The Constable of Bourbon» (1866 թվական) գործերը և «Old Court»-ը (1867 թվական), «Myddleton Pomfret»-ը (1868 թվական), «Hilary S-t Joes» -ը(1870 թվական)՝ վերցված անգլիական ժամանակակից  կյանքից։ 1855 թվականին լույս է տեսել  նրա բանաստեղծությունների ժողովածուն՝ «Ballads, romantic, phantastic and humorous»-ը։ Էյնսվորթի վեպերի մեծ մասը հայտնվել է իր իսկ ամսագրերում՝ «Ainsworth’s Magazine», «Sunday Times», «New Monthly Magazine»  և «Bentley’s Miscellany». նրանք մեծ հաջողություն են ունեցել Ամերիկայում և թարգմանվել են  եվրոպական այլ  լեզուներով, այդ թվում և ռուսերեն

Ուիլյամ Հարիսոն Էյնսվորթը վախճանվել է 1882 թվականի հունվարի 3-ին Ռեյգաթ քաղաքում։

Էյնսվորթի եղբորորդին՝ Ուիլյամ Ֆրենսիս Էյնսվորթը (1807-1896 թվականներ), հայտի բժիշկ էր, երկրաբան և ճանապարհորդ։

*

## Արտաքին հղումներ
* Էյնսվորթ, Ուիլյամ Հարիսոն, Энциклопедический словарь Брокгауза и Ефрона, հ. I (1890 թվական) էջ 245
* *Ellis S. M.*, W. H. Ainsworth and his friends, v. 1—2, L., 1911;
* *Locke H.*, A bibliographical catalogue of the published novels and ballads of W. H. Ainsworth, L., 1925;
* ''Бельский А. А.'' Эйнсуорт //  /Գլխ.խմբ. Ա.Ա. Սուրկով։ Սով. հանրագիտ., 1962—1978 թվականներ, հ. 8, Ֆլոբեր, Յաշպալ , 1975թվական

## Ծանոթագրություններ

## Գրականություն
* Ainsworth, William Harrison (DNB00) 

Կատեգորիա:19-րդ դարի անգլիացի վիպասաններ
Կատեգորիա:19-րդ դարի բրիտանացի գրողներ
Կատեգորիա:Անգլիացի գրողներ
Կատեգորիա:Բրիտանացի գրողներ
Կատեգորիա:Հրատարակիչներ
Կատեգորիա:Անգլիացի վիպասաններ
Կատեգորիա:Անգլիացի լրագրողներ
Ռուբի Փեյն-Սքոթ

**Ռուբի Վիոլետա Փեյն-Սքոթ** (, ), ավստրալիացի ռադիոֆիզիկոս և ռադիոաստղագետ։

Եղել է առաջին կին ռադիոաստղագետը։

## Վաղ տարիներ
Ծնվել է 1912 թվականի մայիսի 28-ին Ավստրալիայի Նոր Հարավային Ուելս նահանգի Գրաֆտոն քաղաքում, Կիրիլ Փեյն-Սքոթի և Էմիի ընտանիքում։

Ավելի ուշ նա տեղափոխվել է է Սիդնեյ՝ ապրելու իր մորաքրոջ հետ։ Հաճախել է Պենրիթի հանրային տարրական դպրոցը (Penrith Public Primary School) 1921-1924 թվականներին։

1925-1926 թվականներին հաճախել է Սիդնեյի «Քլիվլենդ ստրիթի» կանանց ավագ դպրոց։

Ավարտել է ուսման երկրորդ փուլը *Sydney Girls High School-*ում։ Նրա ավարտական վկայականը ներառել է գերազանց գնահատականներ մաթեմատիկայից և բուսաբանությունից։

Նա ստացել է երկու կրթաթոշակ՝ Սիդնեյի համալսարանում բարձրագույն կրթություն ստանալու համար, որտեղ սովորել է ֆիզիկա, քիմիա, մաթեմատիկա և բուսաբանություն։

Ֆիզիկայի գիտությունների բակալավրի աստիճան է ստացել 1933 թվականին, ֆիզիկայի գիտությունների մագիստրոսի աստիճան՝ 1936 թվականին և ուսուցչի դիպլոմ՝ 1938 թվականին։

## Կարիերա
Նա համարվում է ավստրալիացի ամենանշանավոր ֆիզիկոսներից մեկը և առաջին գիտնականներից մեկը, որն իր ներդրումն է ունեցել ռադիոաստղագիտության մեջ։ Գիտության մեջ պատասխանատու է եղել ռադիոաստղագիտության հիմնարար բառապաշարի՝ որպես գիտական ուղղության առաջացմանը։

1936 թվականին Վիլյամ Հ. Լովեի (William H. Love) հետ համատեղ հետազոտություններ է անցկացնում Սիդնեյի համալսարանի քաղցկեղի հետազոտությունների լաբորատորիայում, որի ընթացքում պարզում է, որ Երկրի մագնիսականությունը քիչ կամ ընդհանրապես չի ազդում Երկրի և կյանքի գործընթացների վրա։

Հետազոտություններն իրականացվել են մագնիսական դաշտերի գործողության ենթարկված հավի սաղմերի աճեցման միջոցով, որոնք գերազանցում են երկրային ցուցանիշները 5000 անգամ։ Գիտափորձի ընթացքում սաղմերի մոտ որևէ տարբերություն չի նկատվել։

## Հետաքրքիր փաստեր
Սիդնեյի համալսարանում պարապմունքների ժամանակ եղել է միակ կինը։

## Ծանոթագրություններ

Կատեգորիա:20-րդ դարի աթեիստներ
Կատեգորիա:Ավստրալիացի կանանց իրավունքների իրավապաշտպաններ
Կատեգորիա:Կին աստղագետներ
Մայք Դանլիվի (քաղաքական գործիչ)

**Մայք Ջ. Դանլիվի** (, ), ամերիկացի քաղաքական գործիչ, Միացյալ Նահանգների հանրապետական կուսակցության անդամ։ Ալյասկայի նահանգապետ (2018 թվականից)։

## Կենսագրություն
Նա պատմության բնագավառում բակալավրի կոչում է ստացել Միզերիկորդիայի (Փենսիլվանիա) Կաթոլիկ համալսարանից և ստացել է մագիստրոսի կոչում Ալյասկայի Ֆերբանկսի համալսարանից։ 1983 թվականից ապրում է Ալյասկայում, աշխատում է հանրակրթական դպրոցներում։ 2009-2012 թվականներին մտնում էր Մատանուսկա-Սուսիտնա հովտի դպրոցական շրջանի դիտորդական խորհրդի կազմի մեջ։ Եղել է Ալյասկայի սենատորը 2013 թվականից ի վեր, հաղթել է 2012 թվականի նոյեմբերի 6-ին D շրջանում կայացած ընտրություններում՝ լինելով միակ թեկնածուն։ Ստացել է 11724 ձայն (94,24 տոկոս)։ 716 ընտրող քվեաթերթիկներում գրել են այլ թեկնածուների անուններ։

Իր թեկնածությունն է առաջադրել 2018 թվականին Ալյասկայի նահանգապետի ընտրություններում, որտեղ նրա հիմնական մրցակիցներն են դարձել գործող նահանգապետ, անկախ Բիլ Ուոքերը և դեմոկրատ, Ալյասկայից ԱՄՆ-ի նախկին սենատոր Մարկ Բեգիչը։ Թեկնածուների շրջանում ամենաքիչ ժողովրդականություն վայելողն էր համարվում Ուոքերը, ով փաստացի դադարեցրել էր իր քարոզարշավը հոկտեմբերին, սակայն պաշտոնապես չէր հանվել ընտրություններից, թեև դեմոկրատները նրանից հենց այդ քայլն էին ձգտում, քանի որ նա ձայներ էր գրավում հիմնականում ավանդական ժողովրդավարական, այլ ոչ թե Հանրապետական ընտրազանգվածից։ 2018 թվականի նոյեմբերի 6-ի ընտրություններում հաղթել է Դանլիվին։

Դանլիվիի նախընտրական արշավը ղեկավարել է քաղաքական խորհրդատու Մեթ Լարկինը, ով վերահսկում էր հավաքված ֆինանսական միջոցների ծախսումը։ Ընդ որում, միայն երկու դոնորներ՝ Դանլիվիի եղբայրը՝ Ֆրենսիս Դանլիվին, և փաստաբան Բոբ Փեննին նվիրաբերել են 725 հազար դոլար (համապատասխանաբար 400 հազար և 325 հազար)։ Ընդհանուր առմամբ Մայք Դանլիվիի արշավը ստացել է 850 հազար դոլար, իսկ Մարկ Բեգիչի արշավը 760 հազար դոլար։

Պաշտոնը ստանձնելու արարողությունը նշանակվել է 2018 թվականի դեկտեմբերի 3-ին՝ Նուրվիկ փոքրիկ գյուղում։

## Ծանոթագրություններ

## Արտաքին հղումներ
* 
* 

Կատեգորիա:21-րդ դարի ամերիկացի քաղաքական գործիչներ
Կատեգորիա:ԱՄՆ-ի քաղաքական գործիչներ
Կատեգորիա:Ամերիկացի մանկավարժներ
Պաբլո Պինեդա

**Պաբլո Պինեդա** (, ), իսպանացի դերասան։ 2009 թվականին ստացել է Սան Սեբաստիանի կինոփառատոնի «Արծաթե խեցի» մրցանակը «Ես նույնպես» ֆիլմում տղամարդու լավագույն դերակատարում անվանակարգում, որին արժանացել է Դաունի համախտանիշով համալսարանական դասախոսի դերի համար։

Պաբլոն ապրում է Մալագայում և աշխատում է քաղաքապետարանում։ Ունի մանկավարժի աստիճան, արվեստի բակալավրի և դիպլոմ մանկավարժական հոգեբանության բնագավառում։ Նա Եվրոպայում Դաունի համախտանիշով առաջին մարդն է, որն ստացել է համալսարանական կոչում։ Ապագայում նա ցանկանում է շարունակել դասավանդել և չխաղալ ֆիլմերում։ Երբ նա Սան Սեբաստյանից վերադառնում է Մալագա, քաղաքապետ Ֆրանսիսկո դե լա Տորեն քաղաքային խորհրդի անունից նրան է հանձել «Քաղաքի վահան» մրցանակը։

Պաբլոն Դաունի համախտանիշով երկրորդ դերասանն է, որն ստացել է միջազգային կինոմրցանակ (առաջինը՝ Պասկալ Դյուկուենն էր, որը 1996 թվականին Կաննում լավագույն տղամարդու դերի համար մրցանակը կիսել էր)։

## Ծանոթագրություններ

Կատեգորիա:Իսպանալեզու գրողներ
Կատեգորիա:Իսպանացի դերասաններ
Կատեգորիա:Իսպանացի կինոդերասաններ
Կատեգորիա:Իսպանացի մանկավարժներ
Կատեգորիա:Իսպանացիներ
Կատեգորիա:Կինոդերասաններ
Կատեգորիա:Հաշմանդամության իրավապաշտպաններ
Կատեգորիա:Հաշմանդամություն ունեցող անձինք
Ղուկաս Գալստյան

**Ղուկաս Մուշեղի Գալստյան** (), հայ մանկավարժ։ ՀԽՍՀ վաստակավոր ուսուցիչ (1960),  Երկրորդ համաշխարհային պատերազմի Արևելյան ռազմաճակատի (*«[[Հայրենական մեծ պատերազմ (տերմին)|Հայրենական մեծ պատերազմ]]»*, 1941-1945) գործողությունների մասնակից։

## Կենսագրություն
Ղուկաս Գալստյանը ծնվել է 1912 թվականին, Արևմտյան Հայաստանում։ Ցեղասպանության տարիներին նրա ընտանիքը տեղահանվել է և շուրջ տասը տարի դեգերել Պարսկաստանում և Իրաքում։ Հայաստան վերադարձել են 1925 թվականին և բնակություն հաստատել Արարատ գյուղում։

Գալստյանը տարրական կրթություն ստացել է Իրաքում, մանկավարժական մասնագիտական կրթություն ստացել է Ռոստովում՝ Ազով-Սևծովյան երկրամասի հայկական մանկավարժական տեխնիկումում։ 1934 թվականի օգոստոսին ընդունվել է Մոսկվայի Բուբնովի անվան առաջին մանկավարժական ինստիտուտը, հետագայում տեղափոխվել է Կալինին քաղաք, ուսումը շարունակել տեղի պետական մանկավարժական ինստիտուտում։ 1938 թվականի հուլիսին ավարտել է ինստիտուտի պատմության ֆակուլտետը և վերադարձել Հայաստան և Սիսիանի Բռնակոթ գյուղի միջնակարգ դպրոցում եղել տնօրեն։

1939 թվականին Գալստյանը զորակոչվել է կարմիր բանակ։ 1940 թվականի ամռանը մասնակցել է Բեսարաբիայի ազատագրմանը։ 1940 թվականի աշնանը տեղափոխվել է 31-րդ տանկային գունդը, որից հետո նշանակվել է Տ-34 տանկի հրամանատար։ 1941 թվականի հոկտեմբերի վերջին դասակի հրամանատար Ղուկասը մարտնչել է Ստալինգրադի մատույցներում։ 1942 թվականի ամառը տեղափոխվել է Հյուսիսային Կովկասի ռազմաճակատ։ 1943 թվականի նոյեմբերից մինչև 1944 թվականի հունվարի 1-ը սովորել է Պոլտավայի տանկային ուսումնարանում։ 1944 թվականի գարնանը 69-րդ գվարդիական տանկային գնդի կազմում մասնակցել է Ստանիսլավի ուղղությամբ մեր զորքերի հարձակմանը։ 1944 թվականի ամռանը Ղուկասը տեղափոխվել է 1454-րդ ինքնագնաց հրանոթային գունդը, 8-րդ տանկային կորպուսը, որպես ՍՈւ-85-ի հրամանատար։ Մասնակցել է Պերեմիշլ քաղաքի ազատագրմանը, Վիսլա գետի անցմանը, 1945 թվականի ապրիլի 13-14 -ին՝ Ավստրիայի մայրաքաղաք Վիեննայի ազատագրմանը, որտեղ էլ դիմավորել է մայիսի 9-ը։ 1946 թվականի հոկտեմբերին գվարդիայի լեյտենանտը զորացրվել է։ Գալստյանը արժանացել է կառավարական մի շարք պարգևների։

1947-1950 թվականներին աշխատել է Սիսիանի շրջանի Նորավան գյուղի դպրոցի տնօրեն։ 1950-1956 թվականներին աշխատել է Բռնակոթ գյուղի միջնակարգ դպրոցի տնօրեն։

## Պարգևներ
*ՀԽՍՀ վաստակավոր ուսուցիչ (1960)։

## Ծանոթագրություններ

Կատեգորիա:Դպրոցի տնօրեններ
Կատեգորիա:ՀԽՍՀ վաստակավոր մանկավարժներ
Կատեգորիա:Հայ մանկավարժներ
Կատեգորիա:Հայրենական մեծ պատերազմի հայ մասնակիցներ
Էվա Էրիքսոն (քաղաքական գործիչ)

**Էվա Էրիքսոն** (, ), 2004-2012 թվականներին Շվեդիայի Վարմլենդ վարչաշրջանի նահանգապետ։

## Գործունեություն
Շվեդիայի քաղաքականության մեջ ակտիվություն է ցուցաբերել 1990-ական թվականների սկզբից։ 2004 թվականից, համատեղելով Վարմլենդ վարչաշրջանի նահանգապետության հետ, եղել է շվեդական ամերիկյան կենտրոնի խորհրդի նախագահ։ Նա նաև Կարլստադի համալսարանի հոգաբարձուների խորհրդի փոխնախագահն էր, իսկ 1992-2001 թվականներին՝ Folkpartiet կուսակցության փոխնախագահը։ 1994-1999.թվականներին աշխատել է պառլամենտում։ Գործունեության ընթացքում նրա ուշադրության կենտրոնում են եղել բարեկեցությունը, դեղամիջոցները, կենդանիների պաշտպանությունն ու շրջակա միջավայրը։ Օգնել է հիմնադրել շվեդա-ամերիկյան խորհուրդը ևայդ կազմակերպության նախագահն է։ Հնադիսանում է Լիբերալ ժողովրդական կուսակցության անդամ։

## Պարգևներ
Շվեդիայի և Հյուսիսային Ամերիկայի միջև կապի հաստատման և հետագա զարգացման գործում իր աշխատանքի համար արժանացել է SCA Մեծ նվաճումների մրցանակի։

## Ծանոթագրություններ

Կատեգորիա:Շվեդիայի քաղաքական գործիչներ
Մակրուդ

thumb|Մակրուդ թխվածքաբլիթներ
**Մակրուդ** (), ավանդական քաղցր թխվածքաբլիթներ Հյուսիսային Աֆրիկայում։ Ենթադրվում է, որ այն ծագումով եկել է Թունիսից, բայց նաև շատ է տարածված եղել Ալժիրում, Մարոկկոյում (հատկապես Ուջա և Տետուան քաղաքներում), Լիբիայում և Մալթայում։ Կա կարծիք, որ այն առաջացել է Մզաբիի օազիսներում և Ալժիրի Սեթիֆի տափաստաններում, այլ աղբյուրների համաձայն՝ մակրուդ թխվածքաբլիթի պատմությունը կապված է եղել Թունիսի հոգևոր մայրաքաղաքի (Կայրուան քաղաքի) հետ։ Այս քաղաքում 2008 թվականի մայիսի 20-ին տեղի է ունեցել մակրուդի առաջին ազգային փառատոնը։ Որպես խոհարարական մշակույթի մաս՝ մակրուդը տարածված է եղել նաև շատ երկրներում, որտեղ ապրել են ալժիրյան կամ թունիսյան ծագում ունեցող մեծ թվով մարդիկ, հատկապես Ֆրանսիայում։

Մաղրիբում կան բազմաթիվ տեսակներ, որոնցից մի քանիսը եփված են և ունեն քիչ ընդհանրություններ ավանդական մակրուդի հետ (բացառությամբ ձևի)։ Օրինակ, մակրուդ մալահը («աղի մակրուդ») պատրաստվում է կարտոֆիլից, համեմունքներից (քրքում, չաման, սուսամբար, ուրց), իսկ միջուկը սովորաբար պատրաստվում է լոլիկով, պղպեղով, սխտորի սոուսով մարինացված հավով և ձիթապտղի յուղով։ Այնուհետև վրան շաղ են տալիս թարմ քունջութ։ Դասական տարբերակով, թխվածքաբլիթները լցոնվում են խուրմայի, ընկույզի կամ նուշի խյուսով։ Այն շեղանկյունի է և ունի այդ ձևին բնորոշ անվանում։ Խմորը պատրաստվում է մանրաձավարի և ալյուրի համադրությունից, որը թխվածքաբլիթին յուրահատուկ համ է տալիս։ Խուրմայով և մեղրով մակրուդը ժողովրդայնություն է վայելում Ռամադանի ժամանակ։

## Պատրաստում
Խմորը պատաստվում է այլուրից, մանրաձավարից և բուսական յուղից, այնուհետև այն բացելով, վրան ավելացնում են խուրմայի խյուս։ Սովորաբար խյուսի  պատրաստման համար օգտագործվում է դենգլեթ նուռ, ինչպես նաև թուզ, նուշ, դարչին կամ ցիտրուսակեղև։ Այն փաթաթվում է ժապավենաձև, որը սեղմվում է ավելի բարակ ձև ստանալու համար։ Ապա ստանում են շեղանկյուն կտորներ։ Դրանից հետո ստացված թխվածքաբլիթները կամ տափակվում է բուսական յուղով, կամ էլ թխվում է ջեռոցում։
Պատրաստման վերջին փուլը ջրից, մեղրից և նարնջի ծաղիկներից պատրաստված քաղցր օշարակի մեջ մակրուդի թաթախելն է։

## Ծանոթագրություններ

Կատեգորիա:Ալժիրական խոհանոց
Կատեգորիա:Արաբական բառեր և արտահայտություններ
Կատեգորիա:Արաբական խոհանոց
Կատեգորիա:Թխվածքաբլիթներ
Կատեգորիա:Թունիսյան խոհանոց
Կատեգորիա:Թուրքական խոհանոց
Կատեգորիա:Հրեական խոհանոց
Կատեգորիա:Տորթեր
Մարի-Էլեն Լյաֆոն

**Մարի-Էլեն Լյաֆոն** (, ), ֆրանսիացի մանկավարժ և մրցանակակիր գրող։

Ծնվել է Ֆրանսիայի Օվերն մարզի Կանտալ գավառի Օրիյակ քաղաքում և հասակ առել ընտանեկան ագարակում։ Կրթությունն ստացել է Սեն Ֆլուր համայնքի կրոնական գիշերօթիկ դպրոցում։ 1980 թվականին Փարիզ տեղափոխվելուց հետո ուսումը շարունակել է Սորբոնի համալսարանում։ 1987 թվականին հանձնելով agrégation de grammaire քննությունները՝ սկսել է դասավնդել դասական գրականություն։ Գրել սկսել է միայն 34 տարեկանում, իսկ *Le soir du chien* վերնագրով իր առաջին վեպը հրատարակել է 2001 թվականին։

## Ստեղծագործությունների ընտրանի
* *Le soir du chien*, վեպ (2001), արժանացել է Ռենոդո մրցանակի
* *Liturgie*, պատմվածքներ (2002), արժանացել է Prix Renaissance de la Nouvelle մրցանակի
* *Sur la photo*, վեպ (2003)
* *Mo : roman*, վեպ (2005)
* *Organes*, պատմվածքներ (2006)
* *La maison Santoire* (2007)
* *Les Derniers Indiens*, վեպ (2008)
* *L'annonce*, վեպ (2009)
* *Gordana*, վեպ (2009)
* *Les Pays*, վեպ (2012), արժանացել է Globe de Cristal Award մրցանակի
* *Album*, այբբենարան (2012)
* *Tensions toniques - les récits de Marie-Hélène Lafon*, stories (2012)
* *Traversée* (2013)
* *Joseph* (2014)
* *Chantiers* (2015)
* *Histoires* (2016), արժանացել է Գոնկուրյան մրցանակի
* *Nos vies* (2017)

## Ծանոթագրություններ

Կատեգորիա:Փարիզի համալսարանի շրջանավարտներ
Կատեգորիա:Ֆրանսիացի գրողներ
Կատեգորիա:Ֆրանսիացի մանկավարժներ
Կատեգորիա:Ֆրանսիացի վիպասաններ
Կատեգորիա:Արվեստի և գրականության ֆրանսիական շքանշանի ասպետներ
Մատամորոս (Տամաուլիպաս)

**Մատամորոս** (իսպ.՝ Matamoros), լրիվ պաշտոնական անվանումը Էրոյկա–Մատամորոս (իսպ.՝ Heroica Matamoros) համանուն մունիցիպալիտետային քաղաք և վարչական կենտրոն մեքսիկական Տամաուլիպաս նահանգում։ Գտնվում է Ռիո Գրանդե գետի աջ ափին՝ գետաբերանի մոտ՝ Միացյալ Նահանգների սահմանին։ Քաղաքի հակառակ կողմում՝ գետի ձախ ափին, գտնվում է Տեխաս նահանգի Բրաունսվիլ քաղաքը։

## Պատմություն
ձախից|մինի|291x291փքս
Տարածքը, որի վրա այժմ գտնվում է քաղաքը, ժամանակին բնակեցված էր կոավիլտեկներով, բայց Մեքսիկան իսպանացիների կողմից գրավելու ժամանակ նրանք գրեթե ամբողջությամբ վերացան։ 18-րդ դարի վերջին Իսպանիայի կառավարությունը ձեռնարկեց մի շարք միջոցառումներ՝ հյուսիսային Մեքսիկան կոլոնիստներով բնակեցնելու համար։ 1774 թվականին տասներեք ընտանիք բնակություն հաստատեց մի վայրում, որը անվանեցին Սան Խուան դե լոս Էստերոս Էրմոսոս։ 1793 թվականին այստեղ, ինչպես և ամենուր Նոր Սանտանդեր քաղաքում, հիմնադրվեց կաթոլիկ առաքելություն։ 1826 թվականին Մեքսիկայի անկախության պատերազմի հերոս Մարիանո Մատամորոսի պատվին քաղաքը վերանվանվեց Մատամորոս։

## Հետաքրքիր փաստեր
Քաղաքը ազգային հեղինակություն և տխրահռչակ փառք ձեռք բերեց 1989 թվականի գարնանը` սերիական մարդասպան և գաղտնի գործիչ Ադոլֆո Կոնստանցոյի բանդայի բացահայտումից հետո․ նա որպես զոհաբերություններ քաղաքում կատարեց մի շարք առևանգումներ և դաժան սպանություններ։

## Ծանոթագրություններ



## Արտաքին հղումներ
* Քաղաքապետարանների մասին տեղեկատվական ազգային համակարգ

Կատեգորիա:1774 թվականին հիմնադրված բնակավայրեր
Կատեգորիա:1824 հիմնադրումներ
Կատեգորիա:1826 թվականին հիմնադրված բնակավայրեր
Կատեգորիա:Հյուսիսային Ամերիկայի բնակավայրեր
Կատեգորիա:Մեքսիկայի քաղաքներ
Մայիս Բարխուդարով

**Մայիս Շուխուր օղլի Բարխուդարով** (, ), ադրբեջանցի, զինվորական, Ադրբեջանի զինված ուժերի գեներալ-լեյտենանտ։ Մասնակցել է քառօրյա պատերազմին։

## Կենսագրություն
Մայիս Բարխուդարովը ծնվել է Արցախի Քաշունիք (Կուբաթլու) գյուղում։

1998 թվականին ավագ լեյտենանտ Մայիս Բարխուդարովը պարգևատրվել է «Ադրբեջանի դրոշի շքանշանով»։ Մրցանակը նրան հանձնել է անձամբ Ադրբեջանի նախագահ Հեյդար Ալիևը։ 2012 թվականին գնդապետ Մայիս Բարխուդարովը պարգևատրվել է «Հայրենիքի համար» մեդալով՝ Ադրբեջանի անկախության և տարածքային ամբողջականության պահպանման գործում ունեցած հատուկ ծառայության, իր պաշտոնական պարտականությունների և առաջադրված խնդիրների կատարման համար։

Ադրբեջանի նախագահ Իլհամ Ալիևը Մայիս Բարխուդարովին շնորհել է գեներալ-մայորի կոչում՝ Լելե Թեփե բարձունքի գրավման ռազմական գործողություններին անձամբ մասնակցության շնորհիվ։ Բարխուդարովն առաջին սպան է, որը վերջին 20 տարվա ընթացքում հերոսության համար նախագահի կողմից արժանացել է այս կոչմանը։

## Ծանոթագրություններ

Կատեգորիա:44-օրյա պատերազմի մասնակիցներ ադրբեջանական կողմից
Կատեգորիա:Ադրբեջանցի գեներալներ
Կատեգորիա:Քառօրյա պատերազմի մասնակիցներ ադրբեջանական կողմից